**Celoslovenské dni poľa 2018, Dvory nad Žitavou, 5. – 6. júna**

Tohtoročnej výstavy zvierat poriadanej v rámci Celoslovenských dní poľa sa zúčastnilo 24 zvierat štyroch mäsových a rustikálnych plemien – charolais, simentál mäsový, maďarský stepný dobytok a highland. . Najviac zastúpenými plemenami boli charolais a mäsový simentál, čiže plemená bežne chované v nížinných, žírnych oblastiach juhozápadného Slovenska. Potešujúcim faktom je, že bolo prezentovaných viac zvierat ako v minulom roku. Zvieratá na výstavu boli dobre pripravené a odbornej i laickej verejnosti ukázali kvality mäsových plemien hovädzieho dobytka. Za prípravu zvierat chovateľom ďakujeme.

Vyhodnotenie výstavy:

Plemenné býky:

1. miesto – býk plemena mäsový simentál, PD Nový Život
2. miesto – býk plemena charolais, Agrospol Hontianske Nemce, družstvo
3. miesto – býk plemena highland, Roderik Gregáč, Levice

Plemennice:

1. miesto – kolekcia piatich jalovíc charolais, Agrospol Hontianske Nemce, družstvo
2. miesto – dve jalovice plemena charolais, RD Tekovské Nemce
3. miesto – dve jalovice plemena mäsový simentál, RD Tekovské Nemce

Cena predsedu ZCHMD:

* Kolekcia dvoch kráv s teľatami plemena maďarský sivý stepný dobytok, ZAD Dvory nad Žitavou

Cena Predsedu Výberovej komisie mäsových plemien:

* Krava s teľaťom plemena Charolais, Agrospol Hontianske Nemce, družstvo

Všetkým vystavovateľom ďakujeme a oceneným zvieratám a chovateľom čo najsrdečnejšie blahoželáme.